## 02042 Ured za protokol

Ured za protokol obavlja stručne, organizacijske i tehničke poslove protokola za potrebe Vlade Republike Hrvatske, predsjednika Vlade Republike Hrvatske te potpredsjednice/ka Vlade Republike Hrvatske. Poslovi Ureda za protokol su standardni kroz godine, a mogu se podijeliti na:

- domaće programe u zgradi Vlade

Ured za protokol sudjeluje u pripremi i organizaciji posjeta predsjedniku Vlade od strane predstavnika političkog, znanstvenog, pravosudnog, kulturnog, gospodarskog i športskog života Republike Hrvatske. Uz to Ured sudjeluje i u pripremi redovitih sjednica / vijeća, kao što su: Vijeće za nacionalnu sigurnost, Vijeće za obranu, Upravljački odbor za izradu Nacionalne razvojne strategije RH do 2030., Vijeće za demografsku revitalizaciju RH, Nacionalno vijeće za digitalnu transformaciju

- programe u Zagrebu (konferencije, polaganja vijenaca, prijemi u Uredu predsjednika, Hrvatskom saboru i drugim institucijama i vjerskim zajednicama, otvorenje izložbi u Umjetničkim galerijama / muzejima, sudjelovanje u pozivnom centru humanitarnih akcija, sudjelovanje na obilježavanju obljetnica raznih institucija, udruga, društava, sudjelovanje u raznim događanjima političkog, znanstvenog, pravosudnog, kulturnog, gospodarskog i športskog života u Gradu Zagrebu)

- programe izvan Zagreba, ali u RH (posjeti županijama, gradovima i općinama, održavanje sjednica Vlade RH u gradovima Republike Hrvatske, održavanje sastanaka Vlade Republike Hrvatske sa županima, predstavnicima Udruge gradova i Udruge općina i Odbora za lokalnu i područnu (regionalnu) samoupravu u Hrvatskom saboru, održavanje sjednica Savjeta za Slavoniju Baranju i Srijem, sudjelovanje na svečanim sjednicama županija, gradova i općina, sudjelovanje na raznim komemoracijama i obilježavanjima raznih obljetnica (Plitvice, Jasenovac, Okučani, Borovo Selo, Knin, Vukovar, Škabrnja...), sudjelovanje na raznim kulturnim i športskim manifestacijama (Otvorenje Dubrovačkih ljetnih igara, Sinjska alka, Maraton lađa, Trka na prstenac, Svjetska i Europska prvenstva u raznim športovima koja se organiziraju u RH, Hanžekovićev memorijal, utakmice nogometne reprezentacije i dr.)

- posjete stranih dužnosnika (posjeti predsjednika države, posjeti predsjednika parlamenata, posjeti predsjednika vlada, posjeti ministara u vladama, posjete predstavnika međunarodnih organizacija (Europska komisija, Europski parlament, Vijeće Europe, NATO, UN, Svjetska banka, MMF, EIB...), posjete veleposlanika zemalja akreditiranih u RH)

- putovanja predsjednika Vlade izvan Republike Hrvatske (službeni i radni posjeti drugim državama, sudjelovanje na redovnim i izvanrednim sastancima Europskog vijeća, sudjelovanje na neformalnim sastancima na vrhu zemalja članica EU, sudjelovanje na raznim konferencijama / summitima (godišnji sastanak Svjetskog gospodarskog foruma, Munich Security Conference, zasjedanje Opće skupštine UN-a), sudjelovanje na sastanku na vrhu "Friends of Cohesion", sudjelovanje na sastanku na vrhu zemalja Zapadnog Balkana u organizaciji EBRD-a, sudjelovanje na sastancima šefova Vlada zemalja središnje i istočne Europe i NR Kine, sudjelovanje na sastancima na vrhu Berlinskog procesa, sudjelovanje na sastancima na vrhu Istočnog partnerstva, sudjelovanje na sastanku na vrhu zemalja Zapadnog Balkana u organizaciji WEF-a, sudjelovanje na sastanku na vrhu Srednjoeuropske inicijative, sastanci na vrhu Inicijative Tri mora)

- nabava poklona za predsjednika Vlade u prigodi posjeta u Vladi i za prigode bilateralnih susreta stranih predsjednika država, predsjednika Vlada u Vladi i tijekom radnih i službenih posjeta stranim zemljama

- nabava vijenaca u prigodama kad ih polaže predsjednik Vlade kao i u prigodama kad ih polažu izaslanici predsjednika Vlade.

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| 02042-Ured za protokol | 249.430 | 353.507 | 324.004 | 91,7 | 129,9 |
| 2107-PRUŽANJE PODRŠKE RADU VLADE REPUBLIKE HRVATSKE | 249.430 | 353.507 | 324.004 | 91,7 | 129,9 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 2107-PRUŽANJE PODRŠKE RADU VLADE REPUBLIKE HRVATSKE | 249.430 | 353.507 | 324.004 | 91,7 | 129,9 |

Cilj 1. Kontinuitet i poboljšanje efikasnosti Vlade Republike Hrvatske

Opis provedbe cilja programa

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Osigurana potpuna provedba protokolarnih, ceremonijalnih, stručnih i organizacijskih poslova za potrebe Vlade Republike Hrvatske, predsjednika Vlade i potpredsjednicu/ke Vlade | Uredbom o Uredu određen je djelokrug Ureda te druga pitanja od značaja za rad Ureda. | % | 100 | Ured | 100 | 100 |

#### A686000 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A686000-ADMINISTRACIJA I UPRAVLJANJE | 247.049 | 351.117 | 321.756 | 91,6 | 130,2 |

Zakonske i druge pravne osnove

Uredba o Uredu za protokol

Opis aktivnosti

Tijekom 2023. godine sredstva u iznosu od 227.872,03 € utrošena su za rashode za zaposlene za 5 djelatnika Ureda na neodređeno (prosjek 2023. godine po broju djelatnika) te za 1 djelatnicu koja je privremeno premještena u Ured iz drugog tijela unutar državne uprave. Osim plaće za redovan i prekovremeni rad te doprinose, podmireno je 6 božićnica, 2 dara za djecu, 1 jubilarna nagrada te 4 regresa za godišnji odmor. Postotak izvršenja u odnosu na konačni plan za ovu skupinu rashoda za 2023. godinu iznosi 97,59%. U odnosu na 2022. godinu, izvršenje ove skupine rashoda je za 4,77% veće zbog povećanja osnovice i materijalnih prava državnih službenika i namještenika te povećanja broja djelatnika Ureda.

Materijalni rashodi izvršeni su u iznosu od 93.697,63 € što je 80,29% u odnosu na konačni plan za ovu skupinu rashoda za 2023. godinu. Najznačajniji troškovi u okviru materijalnih rashoda bili su: službena putovanja u zemlji i inozemstvu za potrebe priprema te održavanja događanja na kojima su sudjelovali predsjednik Vlade Republike Hrvatske te potpredsjednica/ci Vlade Republike Hrvatske, nabava zastava, protokolarnih poklona i vijenaca, usluge prijevoda za vrijeme službenih posjeta, usluge tiskanja menua, kartica za označavanje mjesta i slično. Prethodno navedeni rashodi izvršeni su tijekom 2023. godine u iznosu od 79.187,34 euro, a detaljniji pregled odrađenih aktivnosti Ureda dajemo u nastavku:

- 48 domaćih programa u zgradi Vlade RH (38 PVRH + 10 ostali)

- 95 programa u Zagrebu (93 PVRH + 2 ostali)

- 81 program izvan Zagreba (77 PVRH + 4 ostali)

- 64 programa posjeta stranih dužnosnika u Vladi RH (62 PVRH + 2 ostali)

- 30 programa putovanja predsjednika Vlade RH izvan Republike Hrvatske

- 15 ukupnih programa posjeta stranih dužnosnika (razina predsjednika Vlade)

- organizacija programa izaslanika predsjednika Vlade na raznim događanjima (koordinacija između organizatora i izaslanika, nabava vijenaca, organizacija polaganja vijenaca).

Ostatak materijalnih rashoda odnosi se na „hladni pogon“ Ureda: naknade za prijevoz na posao i s posla, nabava uredskih potrepština i radne odjeće, telekomunikacijske usluge i poštarina, tiskovine, FINA e-računi, članarine.

Napominjemo kako realizacija materijalnih rashoda Ureda uvelike ovisi o aktivnostima predsjednika Vlade Republike Hrvatske.

Što se tiče nabave opreme, sredstva u iznosu od 142,14 euro utrošena su za nabavu 2 mobilna uređaja.

#### K686009 INFORMATIZACIJA UREDA ZA PROTOKOL

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K686009-INFORMATIZACIJA UREDA ZA PROTOKOL | 2.381 | 2.390 | 2.249 | 94,1 | 94,4 |

Zakonske i druge pravne osnove

Uredba o Uredu za protokol

Opis aktivnosti

Tijekom 2023. godine sredstva u iznosu od 2.248,55 € utrošena su za nabavu Microsoft licenci, 1 prijenosnog računala i 1 stolnog računala.